text: Dagmar blæst væk
  09 januar 2015 kl. 16.10
  Stormen Dagmar viste sig at være en forholdsvis blid kvinde, der kun lejlighedsvist viste sin styrke. Nu har hun lagt sig til hvile. En måske brysk herre ved navn Egon overtager i morgen.
  DMI har varslet en ny storm i morgen lørdag. Med vindstød op til storm eller orkan. 
  Vær opmærksom på, at som stormene vender denne gang, tegner det til, at det kan give meget vand i vores fjorde, havne og kældre - og også andre lavtliggende steder.
  Og så sker der jo heller ikke noget ved at lade batterierne op på computeren og mobilen og have en lommelygte eller stearinlys klar - hvis strømmen skulle gå, anbefaler politiet i Sydøstjylland.
  Myndighederne gør sig klar til at håndtere stormen på sædvanlig vis, blandt andet ved at kalde ekstra mandskab ind lørdag.
  Vinden taget så meget af, at vi lukker #Dagmar ned og mødes med #Egon lørdag. #stormdk #politidk
  
  